**ПРОТОКОЛ № 19**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 30.05.2023 г.**

/чрез видеоконферентна връзка/

Присъстват: Стефан Петров, Пламен Найденов, Евгени Иванов, Ирина Апостолова, Емилия Пенева, Ваня Дойчева, Петя Маринова, Наталия Василева, Аксиния Матосян и Надя Загорова

На заседанието присъстват: Полина Петкова - началник отдел „Атестиране на прокурори и следователи“ и Мария Василева – началник отдел „Конкурси на прокурори и следователи”

Отсъстват: Огнян Дамянов и Светлана Бошнакова

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 16 - т. 19

РАЗНИ

1. Предложение от директора на Национална следствена служба за освобождаване на Ясен Тодоров Тодоров от заеманата длъжност „заместник на административния ръководител - заместник-директор“ на Национална следствена служба.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСТАВИ БЕЗ РАЗГЛЕЖДАНЕ, предложението от директора на Национална следствена служба за освобождаване на Ясен Тодоров Тодоров от заеманата длъжност „заместник на административния ръководител - заместник-директор“ на Национална следствена служба, като недопустимо.

*Мотиви: С вх. № ВСС-7295/12.05.2023 г., директорът на Национална следствена служба е депозирал предложение, за освобождаване на Ясен Тодоров Тодоров от заеманата длъжност „заместник на административния ръководител - заместник-директор“ на Национална следствена служба и преназначаването му на длъжност „следовател“ в органа. По направеното предложение е постъпило и становище от главния прокурор с вх. № ВСС-7756/29.05.2023 г.*

*Съгласно чл. 175, ал. 8 от ЗСВ заместник на административен ръководител може да бъде освободен от длъжност с решение на съответната колегия на Висшия съдебен съвет по предложение на административния ръководител.*

*В разпоредбата на чл. 150, ал. 1 от ЗСВ е законово установено, че Национална следствена служба се ръководи пряко от главния прокурор или чрез директора на службата. Съюзът „или“ определя две отделни хипотези на ръководство, които са в алтернативност помежду си, от което се налага изводът, че по силата на закона НСлС се ръководи пряко от главния прокурор, освен ако същият не е възложил изрично ръководството на директора на Национална следствена служба. Видно от становището на главния прокурор, приложено към преписката, акт за делегиране на такива правомощия не е издаван. Алинея 2 от същата норма дефинират правомощията на директора на Националната следствена служба, които са строго определени – осъществява административно и организационно ръководство на следователите и служителите в органа и методическо ръководство на следователите от окръжните следствени отдели в окръжните прокуратури. Още повече главния прокурор е упражнил правомощията си като ръководител на органа, като е внесъл предложение за назначаването на Ясен Тодоров Тодоров на длъжност „заместник-директор“ на Национална следствена служба и Прокурорската колегия на Висшия съдебен съвет, на основание чл. 168, ал. 3 от ЗСВ, с решение по протокол № 45/21.12.2021 г., т. 2. е назначила магистрата на съответната длъжност.*

*В конкретния случай директорът на Национална следствена служба, макар и посочен в чл. 168, т. 1 от ЗСВ, не осъществява същинските функции на административен ръководител, които по закон са разпределени на главния прокурор при ръководството на Национална следствена служба. Допълнителен аргумент в подкрепа на горното е и текстът на чл. 153, ал. 1 от ЗСВ, който указва, че завеждащите специализирани отдели в Национална следствена служба се назначават от главния прокурор, а по ал. 2 завеждащите отдели в окръжните следствени отдели в окръжните прокуратура се назначават от административните ръководители на окръжните прокуратури, т.е. тук законодателя изрично е разграничил фигурата на директора на Национална следствена служба от административните ръководители, като отново е определил главния прокурор като ръководител на Националната следствена служба.*

*Предвид изложеното по-горе и във връзка със становището на главния прокурор, Комисията по атестирането и конкурсите към Прокурорската колегия на Висшия съдебен съвет счита, че следва да бъде оставено без разглеждане предложението от директора на Национална следствена служба за освобождаване на Ясен Тодоров Тодоров от заеманата длъжност „заместник на административния ръководител - заместник-директор“ на Национална следствена служба, като недопустимо.*

1.2. Решението по т. 1.1 може да се обжалва пред Върховния административен съд в 14-дневен срок от съобщаването му.

1.3. ВНАСЯ предложенията в заседанието на Прокурорската колегия на ВСС, насрочено за 31.05.2023 г., за разглеждане и произнасяне.

2. Заявление от Милко Момчев Момчев за освобождаване от заеманата длъжност „прокурор“ в Софийска градска прокуратура, на основание чл. 165, ал. 1, т. 2 от ЗСВ.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 2 от ЗСВ, Милко Момчев Момчев от заеманата длъжност „прокурор“ в Софийска градска прокуратура, с ранг „прокурор във ВКП и ВАП“, считано от 12.06.2023 г.

2.2. ВНАСЯ предложението в заседанието на Прокурорската колегия на ВСС, насрочено за 31.05.2023 г., за разглеждане и произнасяне.

3. Решение № 5175/16.05.2023 г. по адм. дело № 4514/2022 г. на Върховния административен съд, Шесто отделение, образувано по жалба на Генади Йорданов Георгиев – инспектор в Инспектората към Висшия съдебен съвет, против решение на Прокурорската колегия на Висш съдебен съвет по Протокол № 15 от 20.04.2022г., т. 18.2.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ИЗМЕНИ И ДОПЪЛНИ, на основание Решение № 5175/16.05.2023 г. по адм. дело № 4514/2022 г. на Върховния административен съд, Шесто отделение, решението на Прокурорската колегия на Висшия съдебен съвет по протокол № 15/20.04.2022 г., т. 18.2., като текстът „считано от датата на освобождаването му от длъжност „инспектор“ в Инспектората към Висшия съдебен съвет с акт на Народното събрание“ да се чете: „считано от 14.04.2022 г.“

3.2. ВНАСЯ предложението в заседанието на Прокурорската колегия на ВСС, насрочено за 31.05.2023 г., за разглеждане и произнасяне.

4. Връчване на отличия на основание чл. 303 от Закона за съдебната власт.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ПРИЕМА за сведение заявените желания от г-н Валентин Цанев Цанев, г-н Георги Ников Георгиев и г-н Асен Венелинов Пашански относно начина на получаване на отличията им.

*МОТИВИ****:*** *Във връзка с Правилата за определяне на условията, реда и критериите за поощряване на съдии, прокурори и следователи, приети с решение на Висшия съдебен съвет (ВСС) по пр. № 1/10.01.2013 г., т. 7, изменени и допълнени с решение на Пленума на ВСС по пр. № 39/30.11.2017 г., т. 47, изм. и доп. с решение на Пленума на ВСС по пр. № 31/27.10.2022 г., т. 1 и съгласно решения на Прокурорската колегия (ПК) на ВСС по пр. № 12/12.04.2023 г., т. 9 и т. 11, и по пр. № 13/19.04.2023 г., т. 5, предстои да бъдат връчени отличия по реда на чл. 303 от ЗСВ на следните лица:*

**4.1.1. Валентин Цанев Цанев** – с решения на ПК по пр. № 12/12.04.2023 г., т. 9.1, **поощрен** на основание чл. 303, ал. 2, т. 2, б.“б“, във връзка с чл. 304, ал. 1 от ЗСВ, с **отличие „личен почетен знак втора степен - сребърен“**,и по т. 10освободен на основание чл. 160, във връзка с чл. 165, ал. 1, т. 1 от ЗСВ, от заеманата длъжност „прокурор“ в Районна прокуратура – Разград, с ранг „прокурор във ВКП и ВАП“, считано от 18 април 2023 г.;

*Забележка: Съгласно решение на ПК по пр. № 12/12.04.2023 г., т. 9.2, бе отправена покана към г-н Цанев, с оглед връчване на отличието му на последното заседание на Колегията през м. май 2023 г., като същият изрази желание, отличието да му бъде връчено от административния ръководител на РП – Разград.*

**4.1.2. Георги Ников Георгиев** – с решения на ПК по пр. № 12/12.04.2023 г., т. 11.1, **поощрен** на основание чл. 303, ал. 2, т. 1, във връзка с чл. 304, ал. 1 от ЗСВ, с **отличие „служебна благодарност и грамота“**,и по т. 12освободен на основание чл. 160, във връзка с чл. 165, ал. 1, т. 1 от ЗСВ, от заеманата длъжност „прокурор“ в Районна прокуратура – Габрово, с ранг „прокурор във ВКП и ВАП“, считано от 21 април 2023 г.;

*Забележка: Съгласно решение на ПК по пр. № 12/12.04.2023 г., т. 11.2, бе отправена покана към г-н Георгиев, с оглед връчване на отличието му на последното заседание на Колегията през м. май 2023 г., като същият изрази желание, отличието да му бъде връчено от административния ръководител на РП – Габрово.*

**4.1.3. Асен Венелинов Пашански** – с решения на ПК пр. № 13/19.04.2023 г., т. 5.1, **поощрен** на основание чл. 303, ал. 2, т. 2, б.“а“, във връзка с чл. 304, ал. 1 от ЗСВ, **с отличие „личен почетен знак първа степен - златен“**,и по т. 6 освободен на основание чл. 160, във връзка с чл. 165, ал. 1, т. 1 от ЗСВ, от заеманата длъжност „прокурор“ в Окръжна прокуратура – Враца, с ранг „прокурор във ВКП и ВАП“, считано от 9 май 2023 г.

*Забележка: Съгласно решение на ПК по пр. № 13/19.04.2023 г., т. 5.2, бе отправена покана към г-н Пашански, с оглед връчване на отличието му на последното заседание на Колегията през м. май 2023 г., като същият изрази желание да получи отличието си лично, с куриер на посочен адрес.*

5. Прекратяване на процедура по извънредно атестиране на Ангел Атанасов Георгиев – прокурор в Окръжна прокуратура – Бургас.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРЕКРАТЯВА откритата с решение на Комисията по атестирането и конкурсите по протокол № 38/15.11.2022 г., т. 3.2. процедура за извънредно атестиране на Ангел Атанасов Георгиев - прокурор в Окръжна прокуратура – Бургас.

 *Мотиви:* *Процедурата за извънредно атестиране на прокурор Ангел Георгиев е открита с решение на Комисията по атестирането и конкурсите по Протокол № 38 от 15.11.2022 г., с оглед допускането му до участие в обявения с решение на Прокурорската колегия на ВСС по протокол № 31/14.09.2022 г. (обн. ДВ, бр. 78/30.09.2022 г.) конкурс за повишаване в длъжност „прокурор" в апелативните прокуратури, и към настоящия момент не е приключена с решение на кадровия орган.*

*С решение по пр. № 14/26.04.2023 г., т.2.1. на Прокурорската колегия на ВСС конкурсната процедура по отношение на прокурор Ангел Георгиев е прекратена, предвид постъпил със заявление вх. № ВСС-14757 от 20.04.2023 г. отказ от участие в посочения конкурс.*

*С оттегляне от участие в конкурсната процедура отпада и основанието за атестиране на магистрата, тъй като процедурата по извънредно атестиране е открита на основание чл. 196, ал. 1, т. 4 вр. чл. 197, ал. 5, т. 1 от ЗСВ, а именно когато съдия, прокурор или следовател участва в конкурс за повишаване или преместване в длъжност*, *поради което същата следва да бъде прекратена*.

5.2. Да се уведомят председателят на Постоянната атестационна комисия при Апелативна прокуратура – Бургас, административният ръководител на Окръжна прокуратура - Бургас и Ангел Атанасов Георгиев – прокурор в Окръжна прокуратура – Бургас, за решението по т. 5.1.

ВЪЗРАЖЕНИЕ

6. Възражение от Иван Костадинов Кадев - прокурор в Софийска градска прокуратура, срещу изготвена комплексна оценка от извънредно атестиране.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ИЗСЛУША, на основание чл. 205, ал. 2 от ЗСВ, Иван Костадинов Кадев - прокурор в Софийска градска прокуратура, поради постъпило възражение срещу изготвената му комплексна оценка.

6.2. КАНИИван Костадинов Кадев - прокурор в Софийска градска прокуратура в заседанието на Прокурорската колегия на Висшия съдебен съвет, насрочено за 28.06.2023 г. в 13,30 часа, за изслушване.

6.3. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСТАВИ БЕЗ УВАЖЕНИЕ възражението на Иван Костадинов Кадев - прокурор в Софийска градска прокуратура.

 *Мотиви: Прокурор Иван Кадев е подал възражение срещу определената от Комисията по атестирането и конкурсите комплексна атестационна оценка - „Много добра" - 4,94. Излага съображения, че причините на КАК за намаляване на максималната оценка „5“ с 1 (една) единица по част IV, т. 4 „Експедитивност и дисциплинираност“ са противоречиви, т.к. именно заличаването на наложеното му дисциплинарното наказание „забележка“, съгласно чл. 326, ал.1 ЗСВ и следващата го реабилитация не би следвало да се тълкуват в негативен аспект и моли същите да бъдат ревизирани, респективно да бъде потвърдено първоначалното оценяване по този критерий, съобразно предложението на ПАК.*

*След запознаване с депозираното възражение, Комисията счита същото за неоснователно и не споделя становището за противоречие в изложените мотиви по следните съображения:*

*Обстоятелството, че дисциплинарното наказание е заличено не противоречи на определената оценка «4», доколкото последната е съобразена с факта на налагането му в атестационния период и показателя, регламентиран в чл.25, т.2 от Наредба № 3 от 23.02,2017 г. «поощрения, наказания и мерки по чл.327 от ЗСВ през периода, за който се извършва атестирането».*

*Поставянето на максималната оценка «5» в тази част би довело до неотчитане на дисциплинарното наказание «забележка», наложено в периода на настоящото атестиране (Заповед № 4197/06.12.2018 г. на Административния ръководител на СГП, потвърдена с Решение на ПК по Протокол №**9****/*** *20.03.2019г.) и до приравняване на резултатите на атестирания с тези на магистрати, които въобще не са били наказвани.*

*Възприемането на тезата на атестирания, че заличеното дисциплинарно наказание не следва да се отразява негативно при определяне на оценката, означава да бъдат поставени в по-неблагоприятно положение и магистратите, на които наказанието „забележка“ е наложено през последната година от атестационния период и същото не е било заличено.*

 *С оглед изложеното, КАК предлага на Прокурорската колегия на ВСС да остави без уважение възражението и да приеме комплексна оценка „Много добра" - 4,94 на Иван Костадинов Кадев - прокурор в Софийска градска прокуратура*

6.4. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Иван Костадинов Кадев - прокурор в Софийска градска прокуратура.

6.5. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1, във връзка с чл. 205, ал. 4, т. 1 от ЗСВ, предложената комплексна оценка от атестирането „МНОГО ДОБРА" на Иван Костадинов Кадев - прокурор в Софийска градска прокуратура.

6.6. ВНАСЯ предложението в заседание на Прокурорската колегия на ВСС, насрочено за 28.06.2023 г., за разглеждане и произнасяне.

ЕДИННИ ФОРМУЛЯРИ

7. Извънредно атестиране на Радослав Богомилов Лазаров - прокурор в Окръжна прокуратура - Варна.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – Варна, за комплексна оценка на Радослав Богомилов Лазаров - прокурор в Окръжна прокуратура - Варна.

7.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Радослав Богомилов Лазаров - прокурор в Окръжна прокуратура - Варна.

7.3. Предоставя, на основание чл. 205, ал. 1 от ЗСВ, на Радослав Богомилов Лазаров - прокурор в Окръжна прокуратура - Варна, резултатите от атестирането за запознаване.

8. Извънредно атестиране на Антон Михов Радойнов - прокурор във Военно-окръжна прокуратура - София.

*След проведено гласуване с вдигане на ръка и при обявения резултат 5 гласа „за“ и 4 гласа „против“ определяне на оценка „5“ в част IV, т. 4 от ЕФА и 9 гласа „за“ и 0 гласа „против“ оценките по останалите критерии,*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1.НЕ ПРИЕМАпредложението на Постоянната атестационна комисия при Военно-апелативна прокуратура за комплексна оценка на Антон Михов Радойнов – прокурор във Военно-окръжна прокуратура – София.

 *Мотиви: Комисията по атестирането и конкурсите, след като се запозна с атестационната преписка, предложените от ПАК оценки, възраженията от прокурор Радойнов, становището на ПАК по чл.55, ал.6 от Наредба №3/23.02.2017 г. на ВСС и допълнително получената коригирана Част III на ЕФА, подписана от прокурор Радойнов на 16.05.2023 г., счита, че:*

*В Част IV, т. 1 „Правни познания и умения за прилагането им“ определената от ПАК оценка „4“ следва да се увеличи с 1 (една) единица, доколкото причините за отмяна на актовете, както и изтъкнатите от ПАК мотиви за намаляване на оценката, са свързани с показателите по критерия в Част IV, т. 2 на ЕФА.*

*Предложената от ПАК оценка „4“ в Част IV, т. 2 „Умения за анализ на правнорелевантните факти“ КАК счита за правилно определена, с оглед основанията за отмяна на преобладаваща част от проверените актове – неясно изложена фактическа обстановка, недостатъчно мотивиране, упражняване на чужда компетентност. Налице са и случаи на неправилно образуване на досъдебни производства (ДП № 83-РП/2020 г., ДП № 46-СЛ/2021 г. и ДП № 57-РП/2020 г.).*

*В Част IV, т. 3 „Умения за оптимална организация на работата“ определената от ПАК оценка „4“ следва да се увеличи с 1 (една) единица. От общо 450 броя преписки, само 3 са решени в срок над 1 месец, като забавата е в срок от 3 дни. Налице са и 3 броя ДП решени в срок над 1 месец, но в удължения срок по чл. 242 ал.5 НПК. Посочените данни обосновават оценка „5“ по настоящия критерий.*

*В Част IV, т.4 „Ефективност и дисциплинираност“ определената от ПАК оценка „4“следва да се увеличи с 1 (една) единица, с оглед липсата на негативни констатации по показателите за оценка по този критерий. За да определи оценка „4“ по настоящия критерий ПАК се е позовала на извършена във ВОП-София дисциплинарна проверка, която обаче е приключила с мнение за липса на дисциплинарно нарушение, респ. не е наложено дисциплинарно наказание.*

*За работата по пр.№ П-9/2018 г., със Заповед № РД-08-139/2021 г. на административния ръководител на ВОП-София, на прокурор Радойнов е наложено дисциплинарно наказание „Забележка“, потвърдено с решение на ПК на ВСС по Протокол № 12/07.04.2021 г., но отменено от Върховния административен съд.*

*Поради изложеното, КАК счита, че оценката по настоящия критерий следва да бъде „5“.*

*В Част V, т. 4 „Брой необжалвани прокурорски актове, брой окончателни съдебни актове, постановени по внесени от атестирания прокурор актове за връщане на делата за отстраняване на процесуални нарушения, и причините за това; брой уважени протести, потвърдени, изменени и отменени прокурорски актове при инстанционния и служебния контрол", определената от ПАК оценка „4" следва да бъде увеличена с 1 (една) единица.*

*Процентното съотношение на отменените актове и върнатите от съда дела не може да обоснове намаляването на оценката с 1 (една) единица. Видно от данните в Част III на ЕФА, за периода на атестиране прокурор Радойнов е постановил общо 339 акта по преписки и наказателни производства. От тях са обжалвани 121 акта, като 113 акта са потвърдени и само 8 – отменени или 6,6% спрямо общо обжалваните 121 броя актове и 2,36% спрямо общия брой на постановените актове (339 броя). От внесените в съда актове са върнати само 2 броя предложения по чл.78а НК, като по едното от тях причината са нови обстоятелства, станали известни едва в съдебно заседание. Посочената оправдателна присъда е по ОА, изготвен и внесен в съда от друг прокурор и не следва да се отчита като негатив в работата на атестирания магистрат. Не без значение е и факта, че липсват коментари и мотиви, които да обосноват определената от ПАК оценка.*

 *Изложеното по-горе не може да бъде игнорирано и определя съответната оценка, която в настоящия случай следва да бъде „5".*

*В останалата част определените от Постоянната атестационна комисия оценки по общите и специфични критерии за атестиране следва да бъдат потвърдени.*

*С оглед на това определя комплексна оценка „Много добра" (4.81) на Антон Михов Радойнов – прокурор във Военно-окръжна прокуратура - София.*

8.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Антон Михов Радойнов - прокурор във Военно-окръжна прокуратура - София.

8.3. Предоставя, на основание чл. 205, ал. 1 от ЗСВ, на Антон Михов Радойнов - прокурор във Военно-окръжна прокуратура – София, резултатите от атестирането за запознаване.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

9. Предложение от административния ръководител на Районна прокуратура – Хасково за повишаване на Мая Иванова Колева - прокурор в Районна прокуратура – Хасково, с ранг „прокурор в ОП“ на място в по-горен ранг „прокурор в АП“.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Мая Иванова Колева - прокурор в Районна прокуратура – Хасково, с ранг „прокурор в ОП“ на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

9.2. ВНАСЯ предложението в заседанието на Прокурорската колегия на ВСС, насрочено за 31.05.2023 г., за разглеждане и произнасяне.

10. Предложение от Яна Владимирова Петкова-Семкова – прокурор в Софийска районна прокуратура, с ранг „прокурор в АП“, за повишаване на място в по-горен ранг „прокурор във ВКП и ВАП“.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Яна Владимирова Петкова-Семкова – прокурор в Софийска районна прокуратура, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

10.2. ВНАСЯ предложението в заседанието на Прокурорската колегия на ВСС, насрочено за 31.05.2023 г., за разглеждане и произнасяне.

11. Предложение от административния ръководител на Районна прокуратура – Варна за повишаване на Елена Йорданова Димитрова-Петкова - прокурор в Районна прокуратура – Варна, с ранг „прокурор в АП“ на място в по-горен ранг „прокурор във ВКП и ВАП“.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Елена Йорданова Димитрова-Петкова - прокурор в Районна прокуратура – Варна, с ранг „прокурор в АП“ на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

11.2. ВНАСЯ предложението в заседанието на Прокурорската колегия на ВСС, насрочено за 31.05.2023 г., за разглеждане и произнасяне.

12. Предложение от Мария Йорданова Михайлова – заместник на административния ръководител-заместник-районен прокурор на Районна прокуратура – Стара Загора, с ранг „прокурор в АП“, за повишаване на място в по-горен ранг „прокурор във ВКП и ВАП“.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Мария Йорданова Михайлова – заместник на административния ръководител-заместник-районен прокурор на Районна прокуратура – Стара Загора, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

12.2. ВНАСЯ предложението в заседанието на Прокурорската колегия на ВСС, насрочено за 31.05.2023 г., за разглеждане и произнасяне.

13. Предложение от административния ръководител на Окръжна прокуратура – София за повишаване на Десислава Михайлова Михайлова - прокурор в Окръжна прокуратура – София, с ранг „прокурор в АП“ на място в по-горен ранг „прокурор във ВКП и ВАП“.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Десислава Михайлова Михайлова - прокурор в Окръжна прокуратура – София, с ранг „прокурор в АП“ на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

13.2. ВНАСЯ предложението в заседанието на Прокурорската колегия на ВСС, насрочено за 31.05.2023 г., за разглеждане и произнасяне.

ПРЕДЛОЖЕНИЕ ЗА АТЕСТИРАНЕ

14. Предложение от Антония Христова Енева-Спасова – прокурор в Районна прокуратура – Стара Загора, за атестиране.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ОТКРИВА, основание чл. 196, ал. 1, т. 4 във вр. чл. 197, ал. 5, т. 4 от ЗСВ, процедура за извънредно атестиране на Антония Христова Енева-Спасова – прокурор в Районна прокуратура – Стара Загора, за периода 30.05.2018 г. - 30.05.2023 г.

14.2. ВЪЗЛАГА на постоянната атестационна комисия при Апелативна прокуратура - Пловдив, на основание чл. 204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и да направи предложение за комплексна оценка.

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

15. Извънредно атестиране на Стефан Иванов Пенчев - прокурор в Районна прокуратура - Добрич.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Стефан Иванов Пенчев - прокурор в Районна прокуратура - Добрич.

15.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Стефан Иванов Пенчев - прокурор в Районна прокуратура - Добрич.

15.3. ВНАСЯ предложението в заседание на Прокурорската колегия на ВСС, насрочено за 31.05.2023 г., за разглеждане и произнасяне.

ДОПЪЛНИТЕЛНИ ТОЧКИ

РАЗНИ

16. Влязло в сила решение № 5281/18.05.2023 г. по адм. дело № 11935/2022 г. по описа на Върховния административен съд, Шесто отделение, образувано по жалба на Румяна Иванова Иванова - прокурор в Районна прокуратура - Благоевград, срещу решение на Прокурорската колегия на Висш съдебен съвет по Протокол №44 от 30.11.2022 г., т. 3.2., относно приета комплексна оценка от периодично атестиране.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. ПРИЕМА за сведение решение № 5281/18.05.2023 г. по адм. дело №11935/2022г. по описа на Върховния административен съд, Шесто отделение и дадените в мотивите на същото задължителни указания по тълкуване и прилагане на закона, относно изготвяне на нова комплексна оценка от периодично атестиране на Румяна Иванова Иванова – прокурор в Районна прокуратура – Благоевград.

16.2. ОТЛАГА за приемане на нова комплексна оценка от периодично атестиране на Румяна Иванова Иванова – прокурор в Районна прокуратура – Благоевград.

ПРЕРАЗПРЕДЕЛЯНЕ И РАЗПРЕДЕЛЯНЕ НА ПРЕПИСКИ

17. Преразпределяне и разпределяне на преписки по открити процедури за атестиране по докладчици.

*След проведено гласуване с вдигане на ръка и при обявения резултат 9 гласа „за“ и 0 гласа „против“,*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. При спазване принципа на случайния подбор, разпределя и преразпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган**  | **Магистрат** | **Длъжност** | **ДОКЛАДЧИК** |
| **1** | ОП-ВАРНА | **Галина Николова Минчева** | прокурор | **Ирина Апостолова** |
| **2** | ОП-ВАРНА | **Антония Димитрова Иванова** | прокурор | **Надя Загорова** |
| **3** | РП-Благоевград | **Румяна Иванова Иванова** | прокурор | **Петя Маринова \*** |
| **4** | ОП-ВАРНА | **Ивелина Кирилова Бухлева-Ван Каутер** | прокурор | **Пламен Найденов** |

*\* Забележка:* *Преписката се преразпределя на доклад на г-жа Маринова поради изтекъл мандат на член на КАК и докладчик по преписката-Ангелина Митова; направен самоотвод от г-жа Ирина Апостолова относно определянето й за докладчик по атестационнната преписка на прокурор Иванова.*

18. Искане от Георги Методиев Асенов – прокурор във Върховна касационна прокуратура, на основание чл. 231, ал. 1 от ЗСВ, за изплащане на разликата от полученото възнаграждение по чл. 230, ал. 5 от ЗСВ.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. Изпраща на главния прокурор на Република България искането от Георги Методиев Асенов – прокурор във Върховна касационна прокуратура, на основание чл. 231, ал. 1 от ЗСВ, за изплащане на разликата от полученото възнаграждение по чл. 230, ал. 5 от ЗСВ до пълния размер на трудовото възнаграждение, за времето на отстраняването му от длъжност „прокурор“ във Върховна касационна прокуратура, а именно – 22.07.2020 г. до 22.09.2020 г., по компетентност.

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

19. Извънредно атестиране на Калин Димитров Димитров - прокурор в Районна прокуратура - Костинброд.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Калин Димитров Димитров - прокурор в Районна прокуратура - Костинброд.

19.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Калин Димитров Димитров - прокурор в Районна прокуратура - Костинброд.

19.3. ВНАСЯ предложението в заседание на Прокурорската колегия на ВСС, насрочено за 31.05.2023 г., за разглеждане и произнасяне.

 ЧЛЕН НА КОМИСИЯТА

 ПО АТЕСТИРАНЕТО И КОНКУРСИТЕ

 КЪМ ПРОКУРОРСКАТА КОЛЕГИЯ: /П/

 СТЕФАН ПЕТРОВ